Kanal D

Kanal D — 1993-cü ildə İstanbulda fəaliyyətə başlamış Türkiyənin özəl televiziya kanallarından biri. Hazırda "Dəmirörən Holdinq" şirkətinə məxsusdur.

 Tarixçə 
"Kanal D" Ayxan Şəhənk — Aydın Doğan ortaqlığı ilə təsis edilmişdir. O dövrdə Türkiyədə Interstar, Show TV, Flash TV, HBB, Kanal 6, Samanyolu TV, TGRT və ATV olmaqla 9 özəl-ümumrespublika telekanalı var idi. 10-cu ümumrespublika telekanalı olan "Kanal D" 1993-cü il sentyabrın 16-da test yayımına başlamış, 1993-cü il dekabrın 19-da isə əsas yayıma keçmişdir. Kanalın səhmləri 1994-cü ildə Aydın Doğana verilmişdi. Həmin il kanalın loqotipi də dəyişdi.

2004-cü ildə rəqəmsal yayıma keçmişdir. Baş qərargahı Almaniyada olan Euro D, kanalın, Türkiyə xaricindəki ilk şöbəsidir. Kanalın ikinci şöbəsi isə Rumıniyada yerləşir. Kanal D həmçinin Türkiyədə HD yayıma keçən ilk milli televiziya kanalı olmuşdur.
5 sentyabr 2005-ci ildən 15 yanvar 2013-cü ilə qədər telekanlın əsas xəbər buraxılışını və "32-ci gün" verilişini məşhur jurnalist Məmməd Əli Birand təqdim etmişdir.
1 iyul 2013-cü ildə 16:9 formatlı yayıma keçmişdir.

 Kanal D HD 
Kanal D-nin HD kanalı 1 oktyabr 2006-cı ildə "DHD TV" adıyla yayıma başlamışdır. Türkiyənin ilk HD kanalıdır. Bir müddət sonra yayımı dayandırılmışdır. Lakin 1 sentyabr 2008-ci il tarixindən etibarən təkrar yayımlanmağa başladı. 18 sentyabr 2014-cü ildə isə ödənişsiz yayıma keçmişdir.

 Azərbaycanda 
Telekanal 2000-ci illərin əvvəlində Bakıda da yayımlanmağa başlamışdı. Lakin 3 yanvar 2006-cı ildə Milli Televiziya və Radio Şurasının qərarı ilə Bakı yayımı dayandırılmışdır. Kanalın Azərbaycanda da kifayət qədər tamaşaçı kütləsi var idi. Daha sonra isə 5 iyun 2015-ci ildə "CNN Türk" və "Samanyolu Haber" kanalları ilə birlikdə Azərbaycanda yayımı qadağan olunmuşdur. Buna səbəb olaraq həmin kanalların anti-Azərbaycan təbliğatı göstərilmişdir. Lakin həmin il Hürriyət qəzetində dərc olunan məqalələrdən bu təbliğatın anti-Azərbaycan olmadığı görülmüşdür.

 Günümüzdə yayımladığı serialları 
 2024:- Uzak Şehir (Bazar Ertəsi 21:00)
 2025:- Eşref Rüya (Çərşənbə 21:00)
 2006:- Arka Sokaklar (Cümə 21:00)
 2025:- Güller ve Günahlar (Şənbə 21:00)
 2024:- İnci Taneleri (Sezon arası)

 Loqolar 

 İstinadlar 

 Xarici keçidlər 
 Kanal D | Web
 Kanal D | Facebook
 Kanal D | Instagram
 Kanal D | Twitter
 Kanal D | YouTube
 Kanal D | Google+
 Kanal D | Canlı

Kateqoriya:Televiziya kanalları
Kateqoriya:Türkiyə televiziya kanalları
Kateqoriya:1993-cü ildə yarananlar
Kateqoriya:16 sentyabrda yarananlar